Nend eo ket-me a lâro deoch abaoe pegoulz e veze lidet gouel St-Yann, ha mah eus unan bennak achanoch hag er goui resis eh on prest da baeiñ boutailhad !… Lidet e veze atav deiz hirañ ar blez un tamm pep lech e hanternoz Europa pell kent mah arrivas ar gristeniezh ; hag ag an amzerioù kozh-se e ta just a-walch hengoun an  tantad. Ur wezh en em ledet ar relijion nevez ha tapet galloud dezhi e oa bet divizet lakaat deiz St-Yann-ar-Badezour dar memp termen. Hag aes e oa bet er gober dre ma kouche tre buhez ha lech ar sant er gristeniezh doch senefiañs ar gouel pagan kozh : St-Yann, kannad ha diouganour ar Mesi a oa daet da veviñ an tan, da zigor an hent dal Lezenn nevez a zegase, hi, trech ar sklêrijenn àr an deñvalijenn, viktoar ar vuhez àr ar marv.